મીના સોફા પર બેઠી છે. હાથમા ફોટો આલ્બમ છે. મીના દિવાલ પર લટકાવેલા કેલેન્ડર સામે જુવે છે. આજે, તારિખ ૧૦ જુન ૨૦૧૬ છે. મીના ફોટો આલ્બમ તરફ જુવે છે અને આલ્બમ પર લખેલા નામ “વિવાન” પર પ્રેમથી હાથ ફેરવે છે અને સ્મિત કરતા આલ્બમનો પહેલો ફોટો જુવે છે. ફોટામા મીના એકદમ ખુશ છે હોસ્પિટલના ખાટલા પર સુતી છે બાજુમા નાનુ બાળક સુતુ છે. ફોટો પર લખેલ છે. “અમારો હિરો” બાજુ મા તારિખ લખેલ છે ૧૦ જુન. મીના બીજો ફોટો જુવે છે. ફોટો પર લખેલ છે “વિવાન હવે એક મહિનાનો” અને વિવાન એક્દમ ક્યુટ લાગી રહ્યો છે. મીના આમ વિવાનના ફોટોસ એક પછી એક મહિના અને વર્ષો પ્રમાણે ફેરવી રહી હતી. અચાનક જ એક ફોટો પર મીના થોભી ગઇ. ફોટો વિવાનના ૧૦મા ધોરણમા જનરલ નોલેજમા પ્રથમ ઇનામ મળ્યાનો હતો. વિવાન હાથમા ટ્રોફી પકડી શાળાના સ્ટેજ પર ઉભો છે. મીના ફોટોમા રહેલી ટ્રોફી પર હાથ ફેરવે છે અને આશું વહે છે અને મીના ધ્રુસકે ધ્રુસકે રડી પડે છે. મીના ભુતકાળમા વિસરે છે.